ততক্ষণে মাথার ওপর চান্দিফাটা রোদ যাকে বলে। সেটা এক অর্থে শাপেবরও। ভীষণ রোদে ফলসটার পানি সামনের পাহাড়ের উঁচু অংশে ধাক্কা লেগে মেঘ তৈরি হচ্ছে আর গাছের পাতার কাছে গিয়ে সাথে সাথেই ঝিরঝির বৃষ্টি। রঙধনুও তৈরি হচ্ছে একপাশে। নেপালি পোষাকের মাথা ছাড়া পুতুলের কাছে গিয়ে মাথা তুলে ছবি তুললাম আমরা। ছোট ছেলে ভীষণ ভয় পেয়ে কান্নাকাটি শুরু করেছিল। একটা পেটমোটা লাফিং বুদ্ধ নিয়ে এলাম ডেভিড ফলস থেকে। আসুক আমার কাছে আনন্দ সুখ শান্তি! থাকুক আমার কাছে হাসিমুখে শান্তির মানুষটা।